‘आत्मपरक निबन्धों’ में लेखक का व्यक्तित्व पूरी तरह उभरकर सामने आता है। वर्तमान युग में लिखे जाने वाले ललित निबन्ध भी आत्मपरक निबन्धों की कोटि में आते है। ललित निबन्धों में ललित्य का समावेश भाषा, विषय वस्तु, शैली-शिल्प में किया जाता हैं। लेखक का पाण्डित्य, लोक सम्पृक्ति एवं भाषा गत सौदर्य ऐसे निबन्धों में साफ झलकता है। आचार्य हजारी प्रसाद द्विवेदी, डाॅ. विद्यानिवास मिश्र, कुबेर नाथ राय हिन्दी के प्रमुख ललित निबन्धकार हैं। इनके अतिरिक्त डाॅ. विवेकी राय, देवन्द्र सत्यार्थी ने भी आत्मपरक निबन्धों की रचना की हैं।